ชื่อสถานที่: ครัวชุกโดน
ประเภท: ร้านอาหาร กาแฟ เบเกอรี่
ที่อยู่: 60 ถนนไชยชุมพล
ตำบล: บ้านใต้
อำเภอ: เมืองกาญจนบุรี
จังหวัด: กาญจนบุรี
รหัสไปรษณีย์: 71000
พิกัด: 14.01189, 99.53203

ครัวชุกโดน แพอาหารรสชาติดี "ครัวชุกโดน" ร้านอาหารบนแพริมน้ำ ก่อนเข้าตัวเมืองกาญจนบุรี ตั้งอยู่บนถนนไชยชุมพลมาจากกรุงเทพฯ วิ่งมาบนถนนแสงชูโตให้เลี้ยวซ้ายที่สี่แยกชุกโดน มีป้ายชี้เข้าร้าน ขับเข้ามาจะผ่านตลาดชุกโดนให้ตรงเข้ามาสุดถนนจะเป็นท่าเทียบเรือชุกโดน ด้านขวามือจะเป็นร้านครัวชุกโดน รู้สึกว่าใกล้ๆ มีหาดทรายชุกโดนด้วยนะ แต่ทนความร้อนไม่ไหวต้องขอผ่าน บรรยากาศร้านอยู่บนแพ แพขนาดใหญ่ 4 แพที่เชื่อมถึงกันอยู่ เวลามีเรือขับผ่านมาแรงๆ แพกระทบกันเสียงดัง การบริการรวดเร็ว ดูพนักงานดูวุ่นวานกันทุกคนเลย Manu :: "ข้าวผัดปู" ข้าวผัดรสชาติธรรมดาแต่ข้าวแข็งมาก เนื้อปูใส่มาให้นิดหน่อย มีทั้งแบบจานเล็กจานใหญ่ จานนี้น่าจะจานเล็กนะ เราสั่งข้าวเปล่ามาอีก 1 โถด้วย "กุ้งอบวุ้นเส้น" กุ้งอบวุ้นเส้นตัวโตให้ 2 ตัวพอสวยงาม วุ้นเส้นไม่แข็งไม่อืดไป อูมามิมั๊กมาก "ต้มยำปลาคัง" ต้องออกตัวก่อนว่าไม่เคยเห็นหน้าปลาคังมาก่อน ต้มยำรสชาติแซ่บมาก เปรี้ยวเผ็ดแบบจี๊ดจ๊าด ปลาคังสด(แน่สิอยู่ริมแม่น้ำนิน่า) มาแบบหม้อไฟ "ข้อไก่/เอ็นไก่ ทอด" เมนูนี้ดูกรอบดี ทานคู่กับน้ำจิ้มไก่ "ซีฟู๊ดกะทะร้อน" เมนูนี้เป็น Signature นะ ซีฟู๊ดผัดฉ่ามาในกะทะร้อน พนักงานมาเสริ์ฟจะมาพร้อมกลิ่นผัดฉ่าอย่างรุนแรง ฮ่าา โต๊ะไหนสั่งมาทีกลิ่นฉุนไอกันทั่วแพ เห็นโต๊ะอื่นมาเสิร์ฟแล้วไอกันทั่วแพรู้สึกละอายใจเลยที่สั่ง แต่ถึงตาโต๊ะเราพนักงานบอกไม่ต้องกลัวครับกะทะนี้กลิ่นไม่แรงมาก รู้สึกดีมากถ้ากะทะร้อนมากๆ น้ำมันจะกระเด็นเยอะ "ยำเห็ดโคน" (ราคา 300 บาท) ช่วงนี้เป็นช่วงน่าเห็ดโคนสามารถสั่งเมนูเห็ดโคนแบบตามใจได้ แต่ราคาก็ประมาณนี้นะคะ ชอบอาหารร้านนี้แซ่บจริง ยำเปรี้ยวจี๊ด อร่อยมากค่ะ "ยำปลาดุกฟู" มาจานสุดท้าย ยำปลาดุกฟูกรอบๆ เมนูนี้ยังคงความแซ่บแบบเปรี้ยวเผ็ดไว้ มื้อนี้รวมแล้ว ทั้งหมด 1, 162 บาท ถือว่าราคาถูกดีและอร่อยด้วย